./data/stoa0275/stoa021/stoa0275.stoa021.opp-lat1.xml
Tertullian
Is actus, quimagis Graeco vocabulo exprimitur et frequentatur, exomologesisest, qua delictum domino nostrum confitemur, non quidem utignaro, sed quatenus satisfactio confessione disponitur, confessionepaenitentia nascitur, paenitentia deus mitigatur  Itaque exomologesisprosternendi et humilificandi hominis disciplina est, conversationeminiungens misericordiae illicem  De ipso quoque habiteatque victu mandat sacco et cineri incubare, corpus sordibus obscurare,animum maeroribus deiicere, illa quae peccavit tristi tractationemutare, ceterum pastum et potum pura nosse, non ventrisscilicet, sed animae causa, plerumque vero ieiuniis preces alere,ingemiscere, lacrimari et mugire dies noctesque ad dominum deumtuum, presbyteris advolvi, et caris dei adgeniculari, omnibus fratribuslegationes deprecationis suae iniungere  Haec omnia exomologesis,ut paenitentiam commendet, ut de periculi timore dominumhonoret, ut in peccatorem ipsa pronuntians pro dei indignationefungatur et temporali afflictatione aeterna supplicia, non dicamfrustretur, sed expungat  Cum igitur provolvit hominem, magisrelevat; cum squalidum facit, magis mundatum reddit; cum accusat,excusat; cum condemnat, absolvit  In quantum non peperceris tibi,in tantum tibi deus, crede, parcet